สวัสดีครับ ช่วงนี้รู้สึกเหนื่อยมากๆ แต่ละวันกว่าจะผ่านไปมันนานมาก ชีวิตวนลูป ตื่น ไปเรียน นอน เหนื่อยกับการเรียนมากๆจริงๆก็เหนื่อยมาตลอด แต่ช่วงหลังๆเริ่มหลับลึกมากๆ ปกตินอนห้าทุ่ม แต่เดี๋ยวนี้ง่วงนอนตั้งแต่สองทุ่ม แล้วหลับสนิทมากๆจนไม่ได้ยินเสียงนาฬิกาปลุก ตื่นอีกทีก็ตีสาม แล้วก็นอนต่อไม่ได้แล้ว อารมณ์แปรปรวนบ่อย เศร้าง่าย แต่ไม่ได้มีความคิดจะทำร้ายตัวเอง หรือ ฆ่าตัวตาย แค่รู้สึกว่าอยากเลิกเรียน อยากลาออก มันกดดัน รู้สึกว่าตัวเองผิดปกติไปเรื่องการนอน ที่หลับลึกมากๆทุกวัน แต่ระหว่างวันไม่ได้ง่วงอะไร เศร้าง่าย มึนหัวคลื่นไส้บ่อย กินข้าวได้น้อยลง เป็นมาได้ประมาณเดือนนึงแล้ว ผิดปกติไหมครับ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง เป็นต้นแนะนำ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ